CELEX: 32011R0184
Language: bg
Date: 2011-02-25 00:00:00
Title: Регламент (ЕС) № 184/2011 на Комисията от 25 февруари 2011 година за разрешаване на Bacillus subtilis C-3102 (DSM 15544) като хранителна добавка за пилета, отглеждани за кокошки носачки, пуйки, дребни видове птици и други декоративни и дивечови птици (притежател на разрешителното Calpis Co. Ltd., Япония, представляван от Calpis Co. Ltd. Europe Representative Office)  Текст от значение за ЕИП

26.2.2011   
            
            
               BG
            
            
               Официален вестник на Европейския съюз
            
            
               L 53/33
            
         РЕГЛАМЕНТ (ЕС) № 184/2011 НА КОМИСИЯТА
   от 25 февруари 2011 година
   за разрешаване на Bacillus subtilis C-3102 (DSM 15544) като хранителна добавка за пилета, отглеждани за кокошки носачки, пуйки, дребни видове птици и други декоративни и дивечови птици (притежател на разрешителното Calpis Co. Ltd., Япония, представляван от Calpis Co. Ltd. Europe Representative Office)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено разрешително за използването на добавки при храненето на животните, както и основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на нова употреба на препарата Bacillus subtilis C-3102 (DSM 15544) като фуражна добавка за пилета, отглеждани за кокошки носачки, пуйки и дребни видове птици, и неговото класифициране в категорията добавки „зоотехнически добавки“.
            
         
               (4)
            
            
               Използването на Bacillus subtilis C-3102 (DSM 15544) бе разрешено за десет години при пилета за угояване с Регламент (ЕО) № 1444/2006 на Комисията (2) и за отбити прасенца с Регламент (ЕС) № 333/2010 на Комисията (3).
            
         
               (5)
            
            
               Бяха представени нови данни в подкрепа на заявлението за разрешително на препарата за пилета, отглеждани за кокошки носачки, пуйки и дребни видове птици. Европейският орган за безопасност на храните (наричан по-долу „Органът“) заключи в становището си от 5 октомври 2010 г. (4), че при предложените условия на употреба Bacillus subtilis C-3102 (DSM 15544) не се отразява неблагоприятно върху здравето на животните, човешкото здраве или околната среда и употребата му може да подобри дневното наддаване на целевите видове животни. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на Bacillus subtilis C-3102 (DSM 15544) показва, че са изпълнени условията за получаване на разрешително, установени в член 5 от Регламент (ЕО) № 1831/2003. Използването на посочения препарат следва да бъде съответно разрешено съгласно посоченото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, принадлежащ към категорията добавки „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на установените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 февруари 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 271, 30.9.2006 г., стр. 19.
   
      (3)  ОВ L 102, 23.4.2010 г., стр. 19.
   
      (4)  EFSA Journal (бюлетин на ЕОБХ) 2010 г.; 8(10):1867.
   
      ПРИЛОЖЕНИЕ
      
                  Идентификационен номер на добавката
               
               
                  Име на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: стабилизатори на чревната флора
                  
               
            
                  4b1820
               
               
                  Calpis Co. Ltd. Japan, представляван от Calpis Co. Ltd. Europe Representative Office, France
               
               
                  
                     Bacillus subtilis C-3102 (DSM 15544)
               
               
                  
                               
                           
                           
                              
                                 Състав на добавката
                              
                              Препарат от Bacillus subtilis C-3102 DSM 15544, съдържащ минимум 1 × 1010 CFU/g
                           
                        
                               
                           
                           
                              
                                 Характеристики на активното вещество
                              
                              Жизнеспособни спори на Bacillus subtilis C-3102 (DSM 15544)
                           
                        
                               
                           
                           
                              
                                 Аналитични методи
                                  (1)
                              
                              
                                           
                                       
                                       
                                          Преброяване: метод на разстилане, посредством триптон-соев агар, с предварително подгряване на фуражните проби
                                       
                                    
                                           
                                       
                                       
                                          Идентификация: пулсова гел електрофореза (PFGE)
                                       
                                    
                        
               
                  Пилета, отглеждани за кокошки носачки
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              В упътването за употреба на добавката и премикса се посочват температурата на съхранение, срокът на годност и устойчивостта при гранулиране.
                           
                        
                              2.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
                              3.
                           
                           
                              Може да се използва във фуражи, съдържащи следните разрешени кокцидиостатици: декоквинат, монензин натрий, робенидин хидрохлорид, диклазурил, лазалоцид натрий, халофугинон, наразин, салиномицин натрий, мадурамицин амоний, наразин-нкарбазин, семдурамицин натрий или нкарбазин.
                           
                        
               
                  18 март 2021 г.
               
            
                  Пуйки, дребни видове птици и други декоративни и дивечови птици
               
               
                  3 × 108
                  
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives